# data[].attributes.body
Menneskers seksualitet bliver hovedsageligt opdelt i 3 grupper:
- Heteroseksuelle: tiltrukket af det modsatte køn.
- Homoseksuelle: tiltrukket af sit eget køn.
- Biseksuelle: tiltrukket af begge køn.

For 100 år siden, blev homoseksualitet betragtet som en sygdom eller en medfødt fejl.
Siden da har homoseksualitet opnået større accept og flere rettigheder i Danmark.
Men mange homoseksuelle bliver fortsat diskrimineret verden over.

Anna

# data[].attributes.body
Hvad er folkekirken?
Folkekirken er Danmarks største trossamfund og tilhører den evangelisk-lutherske tro. Grundlaget referer til den tyske præst Martin Luthers reformation af den katolske kirke. Her gik den danske kirke fra at være katolsk til at blive protestantisk.

Anna

# data[].attributes.body
Folkekirkens officielle struktur har Dronningen og Folketinget (Kirkeministeriet) som øverste myndigheder. Der er derudover 12 stifter med hver deres biskopper, 111 provstier med provster, 1340 pastorater med 2200 sogne og dertilhørende sognepræster og menighedsråd med cirka 18.000 menighedsrådsmedlemmer.

I 1903 besluttede rigsdagen, at alle sogne i Danmark skulle have et menighedsråd, der skulle bestå af sognets præster og nu minimum fem valgte medlemmer af folkekirken.

Ifølge Kirkeministeriets hjemmeside er cirka 82 % eller 4.494.589 af indbyggerne i Danmark medlemmer af den danske folkekirke (1. januar 2008), og betaler dermed kirkeskat. En stor del af disse medlemmer kommer dog ikke i kirken, eller de kommer der kun ved højtider eller i forbindelse med ritualer.

Oliver.

# data[].attributes.headline
Synspunkter på homoseksualitet i Folkekirken

# data[].attributes.subject
Synspunkter på homoseksualitet i Folkekirken

# data[].attributes.body
Der er delte meninger om retten til velsignelse og vielser af homoseksuelle i folkekirken. Her er nogle forskellige synspunkter på emnet:

Peter Skov Rasmussen er sognepræst ved Holmens Kirke. Han mener homoseksuelle skal have ret til velsignelse. Dermed mener han også at homoseksuelle skal kunne vies på samme måde som heteroseksuelle kan. Præsterne som ikke vil udføre velsignelse eller vielse, skal dog respekteres.

Niels Henrik Olesen er sognepræst i Simon Peters Kirke. Han mener at homoseksuelle har ret til velsignelse.

Bør homoseksuelle kunne vies på samme måde som heteroseksuelle, med samme ritual?

Nej, ikke med juridisk gyldighed. Jeg går ikke ind for, at denne kirkelige markering skal have retsstiftende virkning og således sidestilles med en vielse af en mand og en kvinde.

Niels er dermed ikke ligeså liberal som Peter, og vil gerne vie homoseksuelle, men uden den juridiske gyldighed - altså færre rettigheder til de homoseksuelle.

Anna

# data[].attributes.body
I 2012 fik homoseksuelle ligesom heteroseksuelle mulighed for at sige ja til hinanden i Guds hus. Men selvom homoseksuelle i flere år har haft ret til at gifte sig i kirken under det kristne vielsesritual, er der stadig præster rundt om i landet, der ikke ønsker at vie dem.

Danmark var det første land i verden til at tillade registreret partnerskab mellem to mennesker af samme køn.

Det skete, da Folketinget vedtog Lov om registreret partnerskab 26. maj 1989.
Loven trådte i kraft 1. oktober samme år, hvor Eigil og Axel Axgil indgik registreret partnerskab på Københavns Rådhus som de første i verden.

Den 15. juni 2012 blev partnerskab mellem par af samme og af forskelligt køn ligestillet. Både homo- og heteroseksuelle kunne nu vies i folkekirken.

Emilie.

# data[].attributes.body
I mange lande er homoseksualitet accepteret og lovliggjort. Men sådan er det ikke verden over. I 9 lande kan man risikere dødsstraf for at være homoseksuel. Disse lande er Pakistan, Afghanistan, Iran, Irak, Saudi Arabien, Yemen, Somalia, Sudan, Nigeria og Mauritania. De fleste af de lande ligger i Afrika, Asien og Mellemøsten.

I 76 af verdens lande, er det ulovligt og strafbart at være homoseksuel.

I 56 lande, særligt i Europa, er homoseksualitet lovliggjort.

Men selv i de lande, hvor homoseksualitet er lovligt, opstår der stadig de såkaldte "hate crimes" - kan være fysisk, psykisk og verbalt. Hate Crimes foretages af personer som ikke tolererer forskellighed: altså at man skiller sig ud pga. seksualitet, etnicitet osv.

De værste hate crimes er opstået på Jamaica, i Honduras og Uganda. Op imod 30 homoseksuelle er myrdet pga. deres seksualitet (periode på halvandet år, 2010 - 2011)

Kilder:
Faktalink:
https://faktalink.dk/titelliste/homoseksualitet-1
Politiken:
https://politiken.dk/udland/internationalt940px/art5625934/Her-er-de-ni-lande-hvor-der-er-d%C3%B8dsstraf-for-at-v%C3%A6re-homoseksuel

Anna

# data[].attributes.body
I den danske statistik, kan man få et overblik over antal vielser i Danmark, i løbet af årene. Man kan se at tallet af homoseksuelle vielser hovedsageligt er steget. Dog bemærkes det, at en stor del flere vielser mellem to kvinder finder sted, i forhold til vielser mellem to mænd.

(2017) I statistikken om en mere detaljeret oversigt af vielser mellem to af samme køn, kan man se at der er foretaget 98 vielser i kirken, hvorimod der er foretaget 327 borgerlige vielser.

I 1989 indgik flere homoseksuelle mænd end kvinder registrerede partnerskaber som vielser, men hvorfor er det lige omvendt idag?

Søren Laursen, forperson i LGBT Danmark forklarer:

”I starten var der en overvægt af mænd, fordi det var lige under hiv- og aids-perioden, hvor homo- og biseksuelle mænd døde i stor stil, og mange indgik registrerede partnerskaber for at sikre deres samlevers rettigheder efter døden. I 1999 skete der så det, at Danmark som det første land gjorde det muligt for børn at have to juridisk anerkendte forældre af samme køn, men det krævede registreret partnerskab. Det var fortrinsvist par bestående af to kvinder, der begyndte at danne børnefamilier, og derfor indgik de også registrerede partnerskaber. I dag er der også flere regnbuefamilier blandt par bestående af to kvinder, og jeg er overbevist om, at børn er grunden til, at flere kvinder gifter sig.”

Ifølge tal fra Danmarks Statistik var der i 2016 40 børnefamilier bestående af to mænd, der indgik registreret partnerskab eller ægteskab, mens der var 1206 børnefamilier, bestående af to kvinder i registreret partnerskab eller ægteskab.

Kilder:
Danmarks statistik: https://www.dst.dk/da/Statistik/emner/befolkning-og-valg/vielser-og-skilsmisser/vielser
Kristeligt Dagblad:
https://www.kristeligt-dagblad.dk/danmark/lesbiske-vaelger-oftere-aegteskab

Anna

# data[].attributes.headline
Argumenter for og imod homoseksuelle vielser i Folkekirken 

# data[].attributes.subject
Argumenter for og imod homoseksuelle vielser i Folkekirken 

# data[].attributes.body
for:

1. Demokrati: flertallet i befolkningen og i Folketinget vil give homoseksuelle flere rettigheder i folkekirken.

2. Biologi: Forskning viser, at homoseksualitet er den naturlige seksualitet for nogle mennesker.

3. Bibelen: Bibelens grundsynspunkt er, at mennesker skal tage ansvar for hinanden og forpligte sig over for fællesskabet. "Det er ikke godt for mennesket at være alene," står der for eksempel i 2. Mosebog.

4. Kirkehistorie: Kristendommen har siden grundlæggelsen udviklet og ændret sig meget. Det skal og kan den blive ved med. Kirkens styrke i forhold til andre religioner består i dens evne til at forny sig.

5. Kærlighed: Essensen af kristendom er kærlighed. Kirken kan velsigne ethvert parforhold, som er båret af kærlighed, trofasthed og omsorg.

6. Familieliv: I virkelighedens verden er kernefamilien brudt sammen, og folk lever så forskelligt sammen i dag som nogensinde før. Kirken skal række hånden ud mod de voksne og børn, der i praksis lever under disse forandrede vilkår.

imod:

1. Demokrati: Troens indhold kan ikke afgøres demokratisk; det bestemmes af Bibelen og trosbekendelserne.

2. Biologi: Naturen viser, at kun mænd og kvinder kan få børn sammen. Kirken skal ikke lave om på naturen.

3. Bibelen: Både Det Gamle og Det Nye Testamente forbyder klart homoseksuelt samliv: " Mænd levede skamløst med mænd og pådrog sig derved den straf for deres vildfarelse, som de fortjente"

4. Kirkehistorie: Kristendom holder op med at være kristendom, hvis Bibelen tolkes frit efter livet i det moderne samfund. Til sidst vil ingen kunne skelne mellem humanisme og kristendom.

5. Kærlighed: Kærlighed er ikke det samme som følelser, forelskelse eller seksuel tiltrækning. Sand kærlighed udfolder sig bedst inden for de rette rammer, som Gud har udstukket.

6. Familieliv: Familien med far, mor og børn sikrer stabilitet og tryghed i samfundet. Det er et farligt eksperiment at lave grundlæggende om på de familie- og samværsformer, som gennem århundreder har vist sig at fungere godt.

kilde:
https://www.kristeligt-dagblad.dk/11-argumenter-eller-imod-vielse-af-homoseksuelle Emilie.